-Θα μου φτιάξεις χτυπητά αβγά; -Ναι. Θα σου φτιάξω.
-Θέλεις τυρί; -Ναι, λίγο τυρί.
Τρελαίνομαι να μαγειρεύω με τα παιδιά μου γιατί θεωρώ πως είναι ένας καλός τρόπος
να τους διδάξω υπομονή, λίγη χημεία
και πολλά μαθηματικά.
Θεωρείς πως η μαγειρική είναι μια μεταφορά;
Γιατί, μέχρι ενός σημείου,
είναι σαν να μεγαλώνεις παιδιά, δεν βρίσκεις;
Κάνεις ό,τι μπορείς. Δεν θα είναι τέλειο.
Ναι.
Κάποιες φορές, όμως, βάζεις αλάτι ενώ έπρεπε να έχεις βάλει ζάχαρη.
-Ναι! -Οπότε, ξεκινάς απ' την αρχή.
Επίσης, θεωρώ ότι ως γονιός πρέπει να βοηθήσεις τα παιδιά σου να καταλάβουν
ότι ακόμη κι αν δουλέψουν σκληρά, ίσως δεν είναι οι καλύτεροι σε κάτι.
-Ακριβώς. -Μα μπορούν να το αγαπούν.
Να το απολαμβάνουν.
Η μητρότητα είναι ό,τι καλύτερο, αλλά κι ό,τι δυσκολότερο έκανα ποτέ.
-Χαίρομαι που νιώθεις ακόμη έτσι. -Ισχύει.
Η σχέση ανάμεσα σε μητέρες και κόρες
είναι τόσο η πιο εξαιρετική, στενή, υπέροχη σχέση,
όσο και τεταμένη,
διότι θες τόσο πολύ και να προστατεύσεις και να γαλουχήσεις,
-μα και να φτιάξεις ένα ανεξάρτητο άτομο. -Κοίτα…
Είναι πολύ δύσκολο.
Η σχέση μας δεν ήταν ποτέ τεταμένη.
Υπήρξες έφηβη, το θυμάμαι αυτό.
Εντάξει. Πλάνο δράσης.
Πολλές γυναίκες που ξέρουν να δουλεύουν τις ωοθήκες τους.
Εγώ…
Αυτή είναι οικογένεια. Είμαστε οικογένεια.
ΕΧΟΥΝ ΚΟΤΣΙΑ: ΓΥΝΑΙΚΕΣ ΠΟΥ ΕΙΝΑΙ ΜΗΤΕΡΕΣ
ΑΝΑΜΝΗΣΕΙΣ
Θεούλη μου!
Το γύρισμα των σελίδων ενός άλμπουμ έχει κάτι
που ομολογώ ότι αγαπώ.
-Τι υπέροχες. -Το λατρεύω.
Να κι η γιαγιά σου, η μητέρα μου, η Ντόροθι, που σε κρατά.
Κόψαμε τον καημένο τον μπαμπά μου, μα είναι εκεί, με το μπαστούνι του.
Και επίσης,
όταν βλέπω αυτές τις υπέροχες φωτογραφίες απ' όταν γεννήθηκες,
σκέφτομαι πόσο καταπληκτική, συνταρακτική ευθύνη είναι
όταν σου παραδίδουν το μωρό.
Όταν ξαφνικά εσύ είσαι πλέον υπεύθυνος γι' αυτό το νέο, μικροσκοπικό πλάσμα.
Και ήταν μια πολύ τρομακτική ευθύνη, και…
Αν και θυμάμαι να μου λες πάντα, όταν ήμουν μικρή,
-ότι θα τη βρίσκαμε την άκρη… -Ναι.
και επίσης ότι ίσως έπαιρνε λίγο χρόνο
γιατί δεν είχες υπάρξει ξανά μαμά,
-ούτε κι εγώ μωρό. -Ακριβώς.
Ήταν πολύ σημαντικό να το ακούω μεγαλώνοντας
και με βοήθησε όταν έγινα εγώ γονιός.
-Ψάχνεις διαρκώς ισορροπία. -Ναι.
Όπως σε πολλά ως γονιός κι όπως σε πολλά στη μητρότητα.
Θεούλη μου, εκεί ψηφίζουμε μαζί.
Όταν πήγαινε για πρόεδρος ο μπαμπάς.
-Ήταν το 1992. -Το '92. Ναι.
Με τη δημοσιότητα επάνω μας,
έκανα ό,τι μπορούσα για να σε προστατεύσω από την αδιακρισία,
αλλά δεν ήθελα και να σε απομονώσω.
Προσπαθούσα να βρω τη σωστή ισορροπία…
Κι εκείνη η ισορροπία και η δυναμική μετατοπίστηκαν αναπόφευκτα εν καιρώ.
Ναι.
Το να είσαι μαμά είναι απ' τα πιο θαρραλέα πράγματα
και θεωρώ πως αυτές οι μητέρες και οι κόρες που μιλάμε
έχουν πολλά να διδάξουν κι εμάς.
Αυτό ισχύει σίγουρα για την Γκόλντι Χον και την κόρη της Κέιτ Χάντσον.
Η Γκόλντι ξέρει πολύ καλά τις προκλήσεις του δημόσιου βίου.
Από νωρίς στην καριέρα της ως ηθοποιός, πάλεψε με την κατάθλιψη και το άγχος.
Δεν μπορούσα να κυκλοφορήσω χωρίς να αρρωστήσω.
Ξαφνικά ήμουν κάποια και δεν ήξερα ούτε εγώ ποια ήμουν ακόμη.
Πήγα σε έναν γιατρό, λοιπόν.
Άρχισε διαλογισμό, που βοήθησε πολύ,
και ίδρυσε μια ΜΚΟ
που διδάσκει σε παιδιά στρατηγικές αντιμετώπισης του στρες.
Και μου αρέσει πολύ που η Κέιτ, εκτός από το υποκριτικό ταλέντο της μαμάς της,
μοιράζεται τη δέσμευσή της να φροντίζει τη σωματική και ψυχική της ευεξία.
Θα μιλήσουμε μαζί τους για τη σχέση τους ως μητέρα με κόρη
και πώς εμφυσάς αυτοπεποίθηση και σθένος και αισιοδοξία.
ΤΟΠΑΝΓΚΑ ΚΑΛΙΦΟΡΝΙΑ
Θαυμάζω και το δέσιμό τους μέσω της αγάπης για τον χορό,
που είναι και δική μου αγάπη.
Είναι μια πολύ απολαυστική έκφραση ισορροπίας μυαλού-σώματος.
Και μας καλούν στην πίστα.
Μανούλες και κόρες!
-Πόσο χαίρομαι! -Αγάπη μου.
Θεέ μου.
Σε τι μας μπλέξατε εδώ;
Νομίζω πως θα κάνουμε μάθημα.
Έλεγα στη μαμά πόσο χαίρομαι που δεχτήκατε να χορέψουμε τανγκό.
-Αστειεύεσαι; Ξετρελάθηκε. -Ξετρελάθηκα.
Πάντα λέω ναι σε ένα μάθημα χορού
κι έχω να χορέψω τανγκό καμιά δεκαετία, οπότε είναι ώρα.
ΓΚΟΛΝΤΙ ΧΟΝ & ΚΕΪΤ ΧΑΝΤΣΟΝ
Είναι υπέροχο.
Να πω μόνο, αν θέλετε να μιλήσουμε για σχέσεις,
ότι αυτό κάνω με τη μητέρα μου από κοριτσάκι.
Αφήνει πράγματα παντού.
Κι εγώ λέω "Α, η ζακέτα της μαμάς".
Μέχρι να γυρίσουμε από κάπου, κρατάω όλα της τα πράγματα.
Γυαλιά, κλειδιά. "Τα κλειδιά του αμαξιού;" "Τα έχω εγώ, μαμά".
Θα ήθελα να την πω ψεύτρα, αλλά δεν είναι.
Είμαστε έτοιμες. Εντάξει.
Πείτε μας τι κάνουμε.
Αργεντίνικο τανγκό. Αφορά τη σύμπραξη, οπότε θέλει το 100% κι από τους δύο.
ΚΑΡΛΟΣ ΜΠΑΡΙΟΝΟΥΕΒΟ ΔΑΣΚΑΛΟΣ ΤΑΝΓΚΟ
Το πάθος είναι κομμάτι του τανγκό.
Έχει τη σύνδεση. Έχει εμπιστοσύνη. Πρέπει να αφεθείτε.
ΜΑΪΤΕ ΒΑΛΝΤΕΣ ΔΑΣΚΑΛΑ ΤΑΝΓΚΟ
Όταν ξεκινάμε κάτι, χρειαζόμαστε μια δομή, σωστά;
Αν θέλω να οδηγήσω, το αριστερό μου χέρι θα είναι έξω, εντάξει;
Ένα, δύο.
Και χορεύουμε σ' ένα κουτί.
Και οι λεπτομέρειες του οδηγού. Αν υπάρχει θέληση, υπάρχει τρόπος.
Ξέρετε τι θέλετε, πραγματοποιήστε το.
-Θες να οδηγείς, μαμά; -Όχι, θέλω να οδηγείς εσύ.
Τι γίνεται; Εντάξει.
Πάμε στο πλάι τώρα.
-Δεξιά… -Από δω.
Κάνεις ό,τι σου λέω εγώ να κάνεις.
Μου άρπαξε τον έλεγχο!
-Ποια ήταν η οδηγός; -Ενδιαφέρον.
Ήμουν εγώ, ώσπου βαρέθηκε η μαμά.
Και με γύρισε.
Αυτό έπαθα κι εγώ. Οδηγούσα κι η μαμά λέει "Εντάξει".
"Θέλω να οδηγείς, αλλά μόνο για 20 δεύτερα".
-Ναι, έτσι; -Ακριβώς!
Τώρα που πήρατε το κολάι, είναι ώρα να χορέψετε με τον Κάρλος.
Κάθεστε στις θέσεις.
-Περιμένουμε να μας ζητήσουν σε χορό. -Και θα σας καλέσει.
-Κατάλαβα. -Ορίστε.
Νομίζω πως θα είναι η πρώτη.
Με διάλεξε.
Μαμά.
Υπέροχο.
-Το 'χει έμφυτο. -Πράγματι.
-Μπράβο! Πολύ καλό! -Ζήτω! Ήταν υπέροχο.
Με κάνεις πολύ υπερήφανη!
-Θέλετε να πάμε έξω; -Ναι.
Έχει υπέροχη μέρα.
Στο μάθημα χορού συζητούσαμε πόσο σημαντικό είναι να κινείσαι
και να χάνεσαι σε αυτό.
Κυριολεκτικά γίνεσαι ένα με τον εαυτό σου,
κάτι που μας βοηθά να κατανοήσουμε τι θα πει ενσυνειδητότητα.
Αυτό πρέπει να γνωρίζουμε ως γονείς,
ότι η συναισθηματική μεταδοτικότητα είναι κάτι υπαρκτό.
Τα παιδιά νιώθουν ό,τι νιώθεις.
Και πώς να συντονίζεσαι με τα παιδιά σου.
Όταν η μαμά μου είναι εναρμονισμένη μαζί μου, γίνομαι μάρτυρας
-της δικής μου συναισθηματικής κατάστασης. -Αυτό είναι… Ναι.
Πώς διαχειριστήκατε, όμως, την επιθυμία σου να γίνεις ηθοποιός,
την επιθυμία να κάνεις το ίδιο επάγγελμα όπου είχε πετύχει τόσο η μαμά σου;
Πρέπει να ήμουν γύρω στα 11, μη σας πω και 10, όταν είπα
"Μαμά, θα γίνω ηθοποιός".
Και λέει "Καλά.
-Χαλάρωσε. Πήγαινε στο δωμάτιό σου". -"Και κάτσε στ' αβγά σου".
"Και κάτσε στ' αβγά σου".
Μα αυτό που έκανε
ήταν να μου δώσει την ευκαιρία να κάνω μια οντισιόν.
-Θυμάσαι σε τι; -Ναι.
Ήταν ένα σίριαλ με τον Χάουι Μαντέλ.
Κάνεις πλάκα!
Ναι, και η μαμά δεν μου το είπε, αλλά τελικά πήρα τον ρόλο.
-Τι της είπες; -Την ήθελαν.
-Της είπες ότι δεν τον πήρε; -Ναι.
"Προτίμησαν άλλη" και, ξέρεις, "Δεν πειράζει".
Με άφησε να πάρω μια γεύση ώστε να θέλω να ξαναγυρίσω στην παιδικότητά μου.
Ήθελα να έχει μια όσο το δυνατόν πιο φυσιολογική ζωή
μέχρι να τελειώσει το λύκειο.
Από κει και πέρα, το άφησα.
Δεν ήλεγξα τίποτα άλλο.
-Δεν σημαίνει ότι είναι εύκολο. -Δεν είναι εύκολο.
-Ότι πάντα συμφωνείς. -Όχι. Εμείς το ξέρουμε πολύ καλά.
Μαθαίνουμε τους τρόπους μας, έτσι;
Κι όταν πρέπει να πεις κάτι, το λες, αλλά όχι διαρκώς…
-Όχι… Ναι. -διότι αυτό δεν βοηθά πουθενά.
Εγώ βγήκα με πολλά "κότσια".
Το δικό μου ταξίδι έχει περισσότερο μυαλό και καρδιά.
Διότι ξέρω, έχοντας χτίσει επιχειρήσεις ή όταν δουλεύω στο πλατό,
ότι όλοι έχουμε κάτι πολύ δυνατό.
Κι αυτό που λέω σε νέα κορίτσια, ιδίως σε ηγετικές θέσεις,
είναι ότι η ηγεσία δεν είναι τυποποιημένη.
Είναι ένα τεράστιο ουράνιο τόξο από διαφορετικές προσωπικότητες και δυνάμεις
που συναντιούνται και φτιάχνουν κάτι πολύ δυνατό.
Αυτό είναι εξίσου θαρραλέο με το να βγεις στη σκηνή.
-Είσαι γλύκα. -Θες να γλεντήσεις!
Είναι του στιλ "Ας κουνηθούμε!"
Προσοχή.
Σύγκρουση μαμάδων!
-Αυτές τις φωτογραφίες τις αγαπώ. -Θεούλη μου, κούκλα είσαι.
Η μητέρα μου κι εγώ.
-Είσαι σκέτη γλύκα! -Ναι, πράγματι. Δες εδώ.
Εμένα γιατί δεν με έντυνες ποτέ έτσι;
Δεν θα το επέτρεπες ποτέ.
Ήσουν πολύ ιδιόρρυθμη, από μικρή, για ό,τι σου φορούσα.
Αυτή είναι η μητέρα μου στην αποφοίτησή της από το λύκειο.
Ένα πραγματικά μεγάλο επίτευγμα για τη μαμά σου,
-αφού οι παππούδες την είχαν διώξει. -Σωστά.
Βασικά, την είχαν παρατήσει και εγκαταλείψει…
-Οι γονείς και μετά οι παππούδες της. -Ναι.
Όσο περισσότερα μαθαίνω για τη ζωή της μητέρας μου,
ήταν πραγματικά απίστευτα εντυπωσιακό πόσο σκληρά προσπαθούσε να είναι μητέρα,
γιατί εκείνη δεν είχε τη δική της.
Αυτή είναι η διαφορά μητέρας και ανατροφής, σωστά;
Ναι.
Γιατί όταν ανατρέφεις κάποιον, δεν τον εγκαταλείπεις ποτέ.
ΚΑΓΕΝ ΝΤΟΡΟΣΟΟΥ ΛΟΑΤΚΙ ΑΚΤΙΒΙΣΤΡΙΑ / G.L.I.T.S.
Αυτό μού φέρνει στον νου την Καγέν, που έχει αναθρέψει πολλά παιδιά
που τα έχουν διώξει απ' τα σπίτια τους επειδή είναι γκέι ή τρανς
ή που νιώθουν ότι δεν έχουν μέλλον. Κοινότητα.
Έχει δημιουργήσει μια οικογένεια επιλογής.
-Σωστά. Όχι εκ γενετής, αλλά… -Επιλογής.
ΚΟΥΙΝΣ ΝΕΑ ΥΟΡΚΗ
Γεια σας! Ακούω ότι γίνεται πάρτι εδώ!
-Τι κάνεις; Ελάτε. -Έχετε πολύ κόσμο εδώ.
-Γεια σας! -Μερικούς φίλους.
-Γεια! -Γεια!
ΤΟΥΙΝΚΛ ΑΡΙΑ ΠΟΛ
-Τουίνκλ. Χαίρω πολύ. -Χάρηκα, Τουίνκλ.
-Μια μαθήτριά μου. -Χαίρω πολύ.
ΝΤΟΡΚΑΣ ΑΝΤΕΝΤΟΤΖΑ
-Αστειεύεσαι! Θεούλη μου! -Ναι, φοίτησα στο Μέιλμαν.
Υπέροχα.
Όταν με πήρε η Ντόρκας κι είπε "Έχω καθηγήτρια την Τσέλσι",
-είπα "Κάτι κάνουμε σωστά". -Ναι.
Η Καγέν ίδρυσε το GLITS το 2015.
Είναι ένα ανοιχτό κοινοτικό πρόγραμμα στέγασης για τρανς νέους
που μένουν άστεγοι με ανησυχητικούς ρυθμούς.
Και η Καγέν κάνει πολύ περισσότερα από το να προσφέρει μια στέγη.
Δεν τους βοηθάμε δίνοντάς τους απλώς μια κάρτα για το μετρό κι ένα τεστ HIV.
Ας τους πάμε εκεί που χρειάζονται.
Μόρφωση. Από εκεί ξεκινά.
Τη γνώρισα όταν δεν είχα πάρει απολυτήριο λυκείου.
Αποφοιτώ το φθινόπωρο
κι ελπίζω να πάω στο Κολούμπια ή στο Τζόρτζταουν με τη βοήθειά της.
-Θέλει να γίνει δικηγόρος. Το στηρίζω! -Ναι!
Κι αυτή αποδείχθηκε πανέξυπνη.
ΒΑΝΕΣΑ ΟΥΑΡΙ
Τώρα πάει για μάστερ και διδακτορικό.
-Διδακτορικό σε τι; -Στην κοινωνική πρόνοια.
-Η ενθάρρυνσή της σήμαινε πολλά; -Εννοείται. Ναι.
Η ενθάρρυνσή της και οι ευγενικές απειλές της.
Όλα αυτά μαζί.
Θεωρώ πολύ δυνατό το να είσαι μαμά.
Έχω παιδιά παντού στον κόσμο που λατρεύω κι αγαπώ.
Συχνά δεν μας καλούσαν για Χριστούγεννα, Ευχαριστίες, Πάσχα,
γιορτές που οι περισσότεροι άνθρωποι γιορτάζουν οικογενειακά,
οπότε ούσα μαμά μπορώ να δημιουργώ όλες εκείνες τις στιγμές
για να αναπληρώσω δεκαετίες που δεν μπορούσαμε να το έχουμε αυτό.
Συχνά, άτομα σαν εμένα το σκάνε από το σπίτι, δεν έχουμε στήριξη,
επειδή επιλέγουμε να αναζητήσουμε τις αυθεντικές ζωές μας στον κόσμο.
Τι θα γινόταν, όμως, αν είχαμε γονείς που μας υποστήριζαν στο ταξίδι μας;
Αυτόν τον ρόλο αναπληρώνει η Καγέν
για πολλούς νέους που βρίσκονται στον δρόμο της.
-Είναι ένας ρόλος γονέα. -Ακριβώς.
Δεν μπορείς να διδάσκεις τους νεότερους
αν δεν τους διδάξεις το μονοπάτι που ακολούθησες ως εκεί.
Σωστά.
Έφυγα από το σπίτι στην εφηβεία.
Δεν είναι ότι δεν είχα καθόλου τη μαμά μου.
Την είχα υπό όρους.
Όρους που δεν ήμουν διατεθειμένη να παζαρέψω,
κι αυτό ήταν η αυτοέκφρασή μου, αυτό που ήμουν.
Είχα τάσεις αυτοκτονίας στη μισή μου ζωή. Δεν μπορούσα να το αποφύγω.
ΦΛΟΟΥΛΕΣ ΣΑΜΠΡΙΝΑ ΑΚΤΙΒΙΣΤΡΙΑ ΛΟΑΤΚΙ
Η Φλόουλες Σαμπρίνα
ήταν κάποια που με βοήθησε όταν σε νεαρή ηλικία δυσκολευόμουν
κι αναζητούσα την ταυτότητα του φύλου μου.
Η μητέρα μου με λέει Τζακ, αλλά δουλεύω με το όνομα Σαμπρίνα
κι όλες οι κουίν με φωνάζουν Σαμπρίνα.
Έχοντας τη Φλόουλες ως διεμφυλική μαμά,
με βοήθησε να παραμείνω ζωντανή.
Όταν ήμουν άστεγη κι έμενα κυριολεκτικά στο Σέντραλ Παρκ,
με είδε κι είπε "Σήκω".
Κι είπα "Δεν έρχομαι μαζί σου".
Κι είπε "Θα έρθεις. Πάρε τα πράγματά σου. Έλα".
Κι όταν μπήκαμε στο κτίριο, η πόρτα ήταν ανοιχτή.
Μα είπε "Η πόρτα μου μένει ανοιχτή. Θα το μάθεις αυτό.
Ποτέ δεν κλειδώνω την πόρτα μου, ώστε κάποια σαν εσένα να μπορεί να μπει".
Απίστευτο. Την είχες ξαναδεί πριν;
Όχι. Και μετά έκανε την πιο αποτελεσματική κίνηση,
να με πάει στο σπίτι της μαμάς μου και να της εξηγήσει την ταυτότητα φύλου.
Πόσοι ήταν διατεθειμένοι να αφιερώσουν χρόνο
για να εξηγήσουν σε έναν ομοφοβικό γονέα
ότι αυτός δεν είναι λόγος να πετάξει έξω το παιδί του;
Πήρα αυτά τα μαθήματα από εκείνη και τα έδωσα σε όλα τα παιδιά εδώ.
Μου πρόσφερε την οικογενειακή αγάπη. Ήταν η πρώτη φορά που τη βίωνα.
ΧΟΑΚΙΝ ΡΕΜΟΡΑ
Δεν υπάρχει τίποτα πιο μεταμορφωτικό.
Όταν ήμουν εγώ ένα νεαρό τρανς κορίτσι 15 ετών
και τριγυρνούσα στο Σαν Φρανσίσκο,
ή ήσουν σεξεργάτρια ή αρκετά όμορφη ώστε να κάνεις σόου.
Πράγματα όπως μια δουλειά γραφείου
και η απόκτηση του απολυτηρίου δεν ήταν επιλογές.
Εφόσον το έκανα εγώ αυτό, μπορεί να το δει κάποιος και να σκεφτεί "Μπορώ κι εγώ".
-Γιατί το κάνεις ορατό. -Γιατί το κάνω ορατό.
Όταν δεν πίστευε ούτε η ίδια στον εαυτό της, πίστεψα εγώ σ' εκείνη.
Πιστεύω σ' όλα αυτά τα μωρά.
Τώρα που είμαστε σε καλή φάση με τη μαμά μου…
Η ΚΑΓΕΝ ΚΑΙ Η ΜΗΤΕΡΑ ΤΗΣ
Είμαι ακόμη λίγο θυμωμένη, αλλά άκου να δεις.
Κάναμε ένα πάρτι κι η μαμά είχε μπερδευτεί τρομερά.
Είχαν έρθει άτομα με μη συμμόρφωση φύλου, πολύς κόσμος.
Κι η μητέρα μου, ο Θεός να την έχει καλά, είπε
"Είμαι διεμφυλική".
Και λέω "Μαμά". Κι απαντά "Το ξέρω. Απλώς ήθελα να το πω".
Κι εκείνη τη στιγμή, της τα συγχώρησα όλα.
Αυτές είναι υπέροχες φωτογραφίες απ' όταν ήσουν γύρω στα 12.
Στον Λευκό Οίκο.
Και μ' έχεις φτάσει ήδη στο ύψος.
Αυτό με ενοχλεί απίστευτα.
Ήταν πολύ σημαντική στιγμή για μένα, ομολογώ.
Σ' έβαζα να στεκόμαστε δίπλα δίπλα…
-Πράγματι. Το έκανες. -όταν είχε κόσμο.
Τι γλυκό.
Υπέροχα.
Είναι πολύ ενδιαφέρον που τα παιδιά στα 12, 13
θέλουν να μάθουν τη θέση τους,
και η πρώτη θέση τους είναι η οικογένεια.
Κι υπάρχουν μητέρες που φτάνουν στα πέρατα της Γης
για να βεβαιωθούν ότι έχουν όσα χρειάζονται τα παιδιά τους.
Γι' αυτό θέλω να μιλήσω με τη Μέριαμ Αλ Σουλτάν.
Είναι μια μητέρα από τη Σαουδική Αραβία
που βρέθηκε παγιδευμένη σε έναν τρικυμιώδη γάμο
και μάθαινε ταχυδακτυλουργικά κόλπα
σε μια χώρα όπου απαγορεύονταν τα μαγικά
κι όπου πολλές σημαντικές πλευρές στη ζωή μιας γυναίκας καθορίζονται ακόμη
από άντρες κηδεμόνες.
Πήρε την απόφαση να φύγει με την κόρη της,
-να την απομακρύνει… -Αυτό θα πει θαρραλέα απόφαση.
από όλα όσα γνώριζε, για να της προσφέρει περισσότερες επιλογές.
Για να της προσφέρει την ευκαιρία να κυνηγήσει το όνειρό της,
στην ταχυδακτυλουργία ή οτιδήποτε άλλο.
Οτιδήποτε άλλο.
Ίσως να μας μάθουν κανένα κόλπο.
Δεν ξέρω αν θα αποκαλύψουν κάτι.
Δεν ξέρω. Θα το μάθουμε.
ΛΟΣ ΑΝΤΖΕΛΕΣ
Εδώ είμαστε.
"Πλησιάστε. Άρτεμις η Κουκουβάγια".
"Πείτε τα μαγικά λόγια για να εισέλθετε";
Αμπρακατάμπρα;
Σουσάμι άνοιξε;
Μπράβο, μαμά!
Μάλιστα. Εδώ είμαστε.
"Η Αόρατη Ίρμα σάς προσκαλεί στην αίθουσα πιάνου".
Νιώθω λες κι είμαστε σε πομπή.
Από κοριτσάκι ακόμη, η Μέριαμ ασχολείται με τα μαγικά κόλπα,
ένα πάθος με το οποίο ασχολήθηκε κι όταν εγκαταστάθηκε στις ΗΠΑ το 2013.
ΜΕΡΙΑΜ ΑΛ-ΣΟΥΛΤΑΝ
-Γεια σας! -Καλώς ήρθατε.
Γεια! Τζούντι, πολύ ωραία…
Και η κόρη της Μέριαμ ερωτεύτηκε την ταχυδακτυλουργία.
Και τώρα τις βλέπουμε μαζί εν δράσει
στο περίφημο Magic Castle του Λος Άντζελες.
-Όπως κι οι άνθρωποι… -Έχουμε διάφορα χρώματα.
-Διάφορες αποχρώσεις. -Διάφορα σχήματα.
-Διάφορα ενδιαφέροντα. -Και διάφορες προσωπικότητες.
Δυστυχώς, οι διαφορές μας ίσως είναι αυτές που μας χωρίζουν.
Ιστορικά, έχουν οδηγήσει σε μεγάλες συγκρούσεις.
-Πατριαρχία. -Ρατσισμός.
Δουλεία.
Πόλεμοι.
Χίλαρι, θέλω να σκεφτείς μια περίοδο που ένιωθες μακριά από τους ανθρώπους
και να σπάσεις την κλωστή.
Και, Τσέλσι, θέλω να κάνεις κι εσύ το ίδιο.
Δεν είναι στενάχωρο;
Ωστόσο, υπάρχουν πράγματα που μπορούν να μας…
ενώσουν.
Και τώρα, Χίλαρι, θέλω να μαζέψεις όλες τις κλωστούλες
και να τις κάνεις ένα μπαλάκι.
Υπέροχα.
Όταν αναζητούμε τα πράγματα που μοιραζόμαστε…
Βρίσκουμε την ενότητα και μια κοινή αίσθηση ανθρωπιάς.
Η αλήθεια είναι ότι είμαστε πολύ πιο όμοιοι…
απ' ό,τι διαφορετικοί.
Μαζί θα κάνουμε τον κόσμο καλύτερο.
-Απίστευτο! -Θεούλη μου!
-Όπως το λες. Έτσι; -Ακριβώς.
Πιστεύεις πως είσαι η πρώτη ή η μοναδική Σαουδαράβισσα που κάνει μαγικά;
Όταν ήμουν μικρή,
οι γυναίκες απαγορευόταν να εμφανίζονται στη σκηνή, τελεία.
Όχι μόνο για μαγικά.
Δεν ερμήνευαν καθόλου.
Δεν ξέρω, λοιπόν, αν ήμουν η πρώτη.
Άρχισα να εμφανίζομαι σε κοινό όταν ήρθα στις ΗΠΑ.
Πες μας μερικά πράγματα για το ταξίδι σου εδώ.
Είναι μια δύσκολη απόφαση. Ακόμη είναι.
Βασικά, όταν ήρθα στις ΗΠΑ, ήμουν ακόμη παντρεμένη.
Ήρθα με το παιδί μου.
Και ήθελα να πάρω διαζύγιο από τότε που ήμασταν εκεί,
αλλά ήταν τρομερά δύσκολο.
Οι γυναίκες στη Σαουδική Αραβία ακόμη δεν μπορούν να ζητήσουν διαζύγιο.
Ο άντρας χωρίζει τη γυναίκα.
Ένιωσα, λοιπόν, ότι δεν ήλεγχαν μόνο τη δική μου ζωή πια,
αλλά και τη ζωή του παιδιού μου, επειδή είναι κι εκείνη κορίτσι.
Έτσι, αποφάσισα να μείνω κι έκανα αίτηση για άσυλο.
Κι είμαστε ακόμη εδώ. Ναι.
Καθώς περιηγούμαστε εδώ, βλέπουμε πολλούς άντρες μάγους
και σίγουρα εγώ μεγάλωσα με τις εικόνες του άντρα μάγου και της γυναίκας βοηθού.
-Σωστά. -Σαφέστατα, έσπασες το καλούπι.
Είναι δύσκολο για μια γυναίκα να ξεκινήσει κάτι τέτοιο.
Αν ήταν άντρες, θα τους δίδασκαν ελεύθερα.
Ίσως να πρότειναν τη θέση της βοηθού σε μια γυναίκα.
Πέρασαν πολλά χρόνια για να σπάσουν αυτοί οι ρόλοι των φύλων.
Καθώς οι γυναίκες προοδεύουν, πάντα υπάρχουν αντιδράσεις.
Άνθρωποι στην κοινωνία, δυνάμεις που εργάζονται για να αποτρέψουν την πρόοδο.
Τι ελπίζεις για την κόρη σου;
Τι μέλλον θα ήθελες να δεις να της προσφέρεται;
Όταν ήμουν εγώ μικρή, οι ρόλοι των φύλων ήταν προκαθορισμένοι
και κανείς δεν τους παραβίαζε.
Με ανάγκαζαν να μένω στο σπίτι, να ντύνομαι συγκεκριμένα,
άκουγα ότι οι γυναίκες δεν κάνουν το ένα, δεν κάνουν το άλλο.
Θέλω, λοιπόν, να μπορεί να κάνει ό,τι θέλει.
Δεν υπάρχουν περιορισμοί στο τι μπορεί να γίνει.
Υπέροχο αυτό.
-Ο γάμος σου. -Ναι.
Αφού μιλάμε για θαρραλέες γυναίκες…
Μου λείπει η γιαγιά μου. Τη σκέφτομαι κάθε μέρα.
Αυτό είναι ένα ταξίδι στις αναμνήσεις για μένα.
Λατρεύω αυτήν τη φωτογραφία μας.
Μία από τις αγαπημένες μου φωτογραφίες όλων των εποχών
είναι αυτή, όπου προσπαθώ να μοιραστώ λίγη μητρική σοφία
κι εσύ αντιδράς.
-Αντιδράς απίστευτα. -Μα, δες, σε μιμούμαι.
-Μαθαίνω από σένα. -Πράγματι.
Έβαλες τα χέρια στους γοφούς και τα έβαλα κι εγώ.
Είναι μεγάλη αλήθεια.
Ήμουν ενθουσιασμένη, αλλά ανήσυχη για το πώς θα απέδιδα ως μητέρα.
Γιατί υπάρχει η προσδοκία να είσαι τέλεια
κι αυτό είναι παντελώς μη ρεαλιστικό.
-Και ανθυγιεινό. -Και ανθυγιεινό.
-Μια ανθυγιεινή προσδοκία. -Και είναι… είναι ανέφικτο.
Γι' αυτό θέλω να ακούσω την ιστορία των Κούντζι.
Μια μετανάστρια μαμά, η Σίνθια, μεγάλωσε την κόρη της μόνη της.
Τελικά, όχι μόνο έγινε γιατρός η ίδια,
αλλά και η κόρη της!
Κι ανυπομονώ να μου πουν πώς γίνεσαι τόσο θαρραλέα γυναίκα.
Πώς ξεφεύγεις από την κατάρα της τελειομανίας;
ΛΕΝΟΞ ΜΑΣΑΧΟΥΣΕΤΗ
Κάναμε έρευνα
και δεν ξέρουμε καμία μητέρα με κόρη…
ΔΡ ΣΙΝΘΙΑ ΚΟΥΝΤΖΙ-ΣΙΛΒΕΣΤΕΡ
που φοίτησαν στην Ιατρική ταυτόχρονα
και μετά έκαναν μαζί ειδικότητα.
Κι εμείς το γκουγκλάραμε.
Μίλα μας λίγο για σένα.
Σπούδασα νοσηλεύτρια, έτσι;
Και δούλεψα ως πιστοποιημένη νοσηλεύτρια οκτώ χρόνια.
Κι η Τζάσμιν ήταν πολύ μικρή ακόμη για να σπουδάσω Ιατρική.
ΔΡ ΤΖΑΣΜΙΝ ΚΟΥΝΤΖΙ
Είπα "Θα πάω να γίνω ειδικευμένη νοσηλεύτρια".
Εσύ πότε το αποφάσισες;
Σχεδόν πάντα ήξερα ότι ήθελα να σπουδάσω Ιατρική
γιατί ήμουν πάντα με τη μαμά.
Ακόμη κι όταν σπούδαζε,
ήμουν κι εγώ εκεί, στο μάθημα Φυσικής και Νοσηλευτικής.
Βασικά, ήθελα εξαρχής να γίνει γιατρός.
-Αλήθεια; -Έλεγα "Αυτό είναι το στηθοσκόπιο"!
Όταν έπαιζε Οι Μικροί Γιατροί ήταν πολύ πιο σοβαρό;
-"Δεν το κάνεις αυτό εκεί!" -"Δεν το κάνεις αυτό!"
Όταν ήμουν εγώ μικρή, δεν υπήρχαν και πολλά πρότυπα Αφροαμερικανών.
Κι αν δεν έχεις εκείνο το άτομο ή την εικόνα για να δεις ότι είναι εφικτό,
γίνεται ακόμη πιο δύσκολο.
Κι ήξερα ότι εγώ θα ήμουν η μεγαλύτερη επιρροή της.
Δεν μπορούσα να τα παρατήσω.
Αν δεν τα καταφέρω εγώ, έχει δικαιολογία κι αυτή.
Ευγνωμονώ τη μαμά γι' αυτό.
Διότι, όπως είπε, επειδή την είδα να το κάνει σκέφτηκα "Ναι, μπορώ κι εγώ".
Δεν τέθηκε καν ζήτημα.
Η μαμά μου πραγματικά έχει καθοδηγήσει τη ζωή μου.
Σου αξίζουν κι εσένα τα εύσημα.
-Συμφωνώ. -Εντάξει, ναι!
Το θάρρος τους μας ενέπνευσε να κατακτήσουμε έναν φόβο μαζί
σε ένα κοντινό μελισσοκομείο.
Θα τις φορέσετε σαν μεγάλα ολόσωμα φορμάκια.
Δεν χρειάζονται οι κουκούλες.
Αυτό θα γίνει όταν φτάσουμε στο μελίσσι κι ανοίξουμε τις κυψέλες.
-Εντάξει. -Θα ανοίξουμε τις κυψέλες; Εντάξει!
Πρόσεξες ότι είμαι ανάμεσα στις γιατρούς;
-Από δω το γραφείο μου. -Πόπο!
Βρίσκεστε ανάμεσα…
ΦΕΛΙΣΙΑ ΠΟΥΛΕΪ ΜΕΛΙΣΣΟΚΟΜΟΣ
-σε πάνω από 100.000 μέλισσες. -Θεούλη μου.
Στις μέλισσες αγαπώ την απίστευτη ανιδιοτέλειά τους.
Οι συγκεκριμένες μέλισσες μετρούν μόλις έξι εβδομάδες ζωής.
Και κυριολεκτικά σκοτώνονται στη δουλειά για να επωφεληθεί η επόμενη γενιά.
-Κάτι μπορούμε να μάθουμε. -Ασφαλώς.
Μπορούμε να μάθουμε πάρα πολλά.
Θεέ μου.
Εντάξει.
Ωχ, αμάν.
Οι περισσότερες από αυτές είναι τροφοί μέλισσες.
Είναι απίστευτες.
-Θέλετε να τις κρατήσετε; -Εντάξει.
Βάλτε…
-Πάρ' τες εσύ. -Εντάξει.
Θέλει να εντυπωσιάσει τον γιο της.
Γεια σας, Σάρλοτ, Έινταν και Τζάσπερ. Η μανούλα κρατάει μέλισσες.
Και η γιαγιά σας είναι σε απόσταση ασφαλείας.
-Το έπιασα. -Ναι;
Θα ξεπεράσω αυτόν τον φόβο.
-Τώρα. -Θα το κάνω.
Δες, Τζάσμιν. Δες εδώ.
-Με κάνεις πολύ υπερήφανη. -Κι εγώ είμαι υπερήφανη!
Κι εγώ για σένα.
Όταν μιλάμε για θαρραλέες γυναίκες,
δεν σημαίνει ότι δεν αποθαρρύνεσαι, δεν απογοητεύεσαι ή δεν βρίσκεις εμπόδια.
Και μερικές φορές χρειάζεσαι υποστήριξη.
-Ναι. -Αυτή ήταν 100% η εμπειρία μας.
Απέτυχα στο πρώτο έτος της Ιατρικής.
Και θυμάμαι ότι αυτό ήταν ό,τι πιο τραυματικό.
Δεν ήξερα αν ήθελα να το κάνω πια αυτό.
Και θυμάμαι τη μαμά μου να λέει
"Τζάσμιν, μπορείς. Πρέπει μόνο να προσαρμοστείς".
Και θεωρώ πως είναι ό,τι σημαντικότερο
για να πετύχεις, να μάθεις να προσαρμόζεσαι μετά την αποτυχία.
-Πες τα! -Ακριβώς.
Τίποτα δεν συγκρίνεται με μια νέα περιπέτεια
και να βιώνεις την εμπειρία με τη μαμά σου.
Δες τι υπέροχες φωτογραφίες!
-Περάσαμε υπέροχα. -Θεούλη μου.
Θεέ μου, Τσέλσι.
Τα ταξίδια ανά τον κόσμο μαζί σου ήταν μία από τις μεγάλες χαρές
-του Λευκού Οίκου. -Συμφωνώ.
Επέκτεινα τους ορίζοντές μου.
Εδώ είμαστε στο Ταζ Μαχάλ. Τι υπέροχη ημέρα.
Προσπάθησα να σε περιλάβω στην εμπειρία που βίωνα,
αλλά και να βελτιώσω τη ζωή σου.
Ήταν μια σπουδαία ευκαιρία και ήμουν πανευτυχής που τη μοιραστήκαμε.
Κι εγώ το ίδιο.
Είχα την τεράστια τύχη να γνωρίσω χιλιάδες γενναίους, θαρραλέους ανθρώπους.
Ιδίως μητέρες που παλεύουν για τα παιδιά τους
ή προσπαθούν να τους προσφέρουν μια καλύτερη ζωή
ή εναντιώνονται σε ισχυρά συμφέροντα.
Νιώθεις ταπεινοφροσύνη, μα και τεράστια έμπνευση.
Και σκέφτομαι την Ντολόρες Χουέρτα, μια παλιά φίλη.
Η Ντολόρες πάλεψε στο πλευρό του σπουδαίου Σέζαρ Τσάβεζ…
ΣΥΝΔΙΚΑΛΙΣΤΡΙΑ ΑΚΤΙΒΙΣΤΡΙΑ ΠΟΛΙΤΙΚΩΝ ΔΙΚΑΙΩΜΑΤΩΝ
για να συνδικαλίσουν τους εργάτες στους αμπελώνες της Καλιφόρνια.
Ηγήθηκε διαδηλώσεων για τις επισφαλείς συνθήκες εργασίας,
για τα βλαβερά παρασιτοκτόνα και τις πολύ χαμηλές αμοιβές.
Κι ήταν από τους βασικούς αρχιτέκτονες ενός εθνικού μποϊκοτάζ στα σταφύλια.
Πέρυσι σκοτώθηκαν 1.000 άνθρωποι
και ρωτούν "Πού; Στο Βιετνάμ;"
Και λέω "Όχι. Στα χωράφια των Ηνωμένων Πολιτειών της Αμερικής".
Οι εργάτες αυξάνονται.
Θα γίνουν απεργίες παντού στη χώρα
και δεν θα σταματήσουν αν δεν μας αντιμετωπίσουν ισότιμα.
Η Ντολόρες Χουέρτα, παλιά φίλη, που έχει συνεργαστεί με το σωματείο…
ΡΟΜΠΕΡΤ Φ. ΚΕΝΕΝΤΙ
Ήταν στην πρώτη γραμμή, πάλεψε για τα εργασιακά δικαιώματα,
τα ανθρώπινα, των γυναικών.
-Και έκανε 11 παιδιά. -Έντεκα παιδιά.
Και 11 παιδιά σε τρεις δεκαετίες.
Τα πάντα σ' αυτόν τον κόσμο έχουν προέλθει από το σώμα μιας γυναίκας!
ΜΠΕΪΚΕΡΣΦΙΛΝΤ ΚΑΛΙΦΟΡΝΙΑ
Ακόμη και μετά από τόσα χρόνια, η Ντολόρες δεν έχει επιβραδύνει.
Ούτε κι οι κόρες της,
αρκετές από τις οποίες βοηθούν στο Dolores Huerta Foundation,
που υποστηρίζει και εκπαιδεύει την επόμενη γενιά κοινοτικών συντονιστών.
Όταν ψήνω και μαγειρεύω τις πιπεριές,
η μυρωδιά μού ξυπνά αναμνήσεις από τη γιαγιά μας.
ΛΟΡΙ ΝΤΕ ΛΕΟΝ ΔΙΕΥΘΥΝΤΡΙΑ ΑΡΧΕΙΟΥ
Έφτιαχνε ταμάλες.
Δεν μάθαμε μαγειρική απ' τη μητέρα.
ΚΑΜΙΛΑ ΤΣΑΒΕΖ ΕΚΤ. ΔΙΕΥΘΥΝΤΡΙΑ
Όχι. Μαγειρεύει ελάχιστες φορές.
Γιατί η μαμά έκανε τα δικά της,
οπότε ρουφούσαμε πληροφορίες από τους γύρω μας.
ΑΝΤΖΕΛΑ ΚΑΜΠΡΕΡΑ ΜΕΛΟΣ Δ.Σ.
Ανυπομονώ να δω την Ντολόρες. Θα φτιάξουμε ταμάλες, νομίζω.
-Σίγουρα θα φτιάξουμε ταμάλες. -Τρελαίνομαι.
Γεια σας! Γεια σας!
-Πόσο χαίρομαι που σε βλέπω! -Ευχαριστούμε για την πρόσκληση.
Καλώς ήρθατε!
Είναι πολύ συναρπαστικό που έχεις μαζί τις κόρες σου.
Δεν θα είχα καταφέρει τίποτα χωρίς αυτές.
Όπως λέει ο μικρός μου γιος Ρίκι "Είχα τέσσερις μητέρες".
Να φτιάξουμε ταμάλες;
Πώς το κάνετε χωρίς να τρώτε τα πάντα;
Είναι ωμά.
-Σαν ωμή ζύμη μπισκότων. -Βασικά…
Δεν τρως ωμή ζύμη μπισκότων;
-Υποτίθεται πως δεν πρέπει. -Αυτό θα έλεγα.
Πόσων ετών μάθατε να φτιάχνετε ταμάλες;
Εγώ ήμουν 18 ετών.
Και μου έμαθε η Χέλεν Τσάβεζ, η γυναίκα του Σέζαρ.
Θυμάστε την πρώτη σας διαδήλωση;
ΜΑΡΙΑ ΕΛΕΝΑ ΤΣΑΒΕΖ CALIFORNIA WALKS
Εγώ όχι, γιατί κυριολεκτικά μεγαλώσαμε στην πρώτη σειρά απεργών.
Θυμάμαι, όταν μποϊκοτάραμε τα σταφύλια, να είμαστε έξω απ' τα Safeway.
ΕΘΝΙΚΟ ΜΠΟΪΚΟΤΑΖ ΣΤΑΦΥΛΙΩΝ 10 ΜΑΡ 1969
Σταμάτησε περισσότερο κόσμο απ' όλους, γιατί μοίραζε φυλλάδια
"Τα σταφύλια έχουν παρασιτοκτόνα". Ήταν μόλις έξι ετών τότε.
Μικρές, δεν έπαιζαν ποτέ σαν παιδιά.
Πήγαιναν σε διαδηλώσεις.
Στρατολογούσατε φίλους;
Στη Β' Δημοτικού λέγατε "Την Κυριακή θα γίνει κάτι άπαιχτο";
Στην Ντε λα Παζ είχαν ένα υποτυπώδες νοσοκομείο
και τα παιδιά ήθελαν να κοιμούνται εκεί.
Και μια φορά που η μητέρα μου φόρτωνε το αμάξι
και τα παιδιά, η Χουανίτα κι όλα τα άλλα, ήταν μικρά, γύρω στα 10 με 11,
έλεγαν "Μαμά, να μείνουμε εκεί;" κι εκείνη έλεγε "Όχι".
Κι η Χουανίτα ρώτησε "Γιατί όχι;
Χθες βράδυ άφησες τον Ρίκι, τον αδελφό μας, να μείνει εκεί".
Κι εγώ είπα "Αυτό είναι σεξιστικό. Να κάνετε διαδήλωση".
Πήραν όλες πλακάτ και γυρνάνε γύρω απ' το αμάξι της μαμάς
και δεν την αφήνουν να φύγει.
Και πάνε γύρω γύρω και λένε "Σεξίστρια. Σεξίστρια".
Κι η Καμίλα, που ήταν μικρούλα τότε, γύρω στα πέντε με έξι,
πάει γύρω απ' το αμάξι "Σέξι. Σέξι".
Υπέροχο. Ο ακτιβισμός δεν σταματούσε στο σπίτι.
-Δεν έχουμε άλλες. -Μοσχομύρισε ταμάλες!
Ήταν υπέροχος τρόπος να σε ξαναδώ, με τις κόρες σου.
Και πρέπει να σε ρωτήσω, Ντολόρες,
πώς στην ευχή κατάφερες να ηγείσαι του κινήματος
και μεγάλωνες και τα παιδιά σου;
Η Χουανίτα δεν έτρωγε αν την άφηνα,
οπότε την έπαιρνα μαζί στις διαπραγματεύσεις.
Και βασιζόμουν και στις μεγαλύτερες κόρες μου,
που βοηθούσαν πολύ με τα μικρότερα παιδιά.
Για εμάς ήταν πολύ δύσκολο που έλειπε τόσο πολύ.
Νιώθεις κι εσύ ότι το πέρασες αυτό;
Θυμάμαι ότι έβλεπα τρομερούς εφιάλτες μικρή πως κάτι τους είχε συμβεί.
Και νομίζω ότι εν μέρει γι' αυτό
προσπαθούσαν πάρα πολύ να μη λείπουν ποτέ ταυτόχρονα.
Δεν είχα αδέλφια.
Δεν έχω ξαδέλφια στη γενιά μου.
Οπότε δεν είχα κανέναν όταν μεγάλωνα.
Οπότε είχα μια πολύ διαφορετική εμπειρία από όλες εσάς.
Η μητέρα μου ήταν, ουσιαστικά, ανύπαντρη μητέρα,
όταν άρχισε να ασχολείται με τον συντονισμό.
Και πηγαίναμε στις κοινοτικές συγκεντρώσεις
που έκαναν οι εργάτες σε φάρμες.
Πώς εξηγείτε ποια είναι η Ντολόρες Χουέρτα στα παιδιά και τα εγγόνια σας;
Μοιράζομαι τις παιδικές αναμνήσεις μου…
ΑΛΙΣΙΑ ΧΟΥΕΡΤΑ ΒΟΗΘΟΣ ΠΡΟΕΔΡΟΥ
που ενίοτε δεν είναι τόσο θετικές.
Ήμουν πολύ ξεκάθαρη μαζί τους για όλα,
ούτως ώστε να καταλάβουν τι έκανε η γιαγιά και γιατί έλειπε.
Όπως έκανε η μητέρα μου μ' εμάς,
που μας έπαιρνε στις διαδηλώσεις και μας εξηγούσε ποιο ήταν το θέμα
και τι συμβαίνει…
Έτσι δίδαξα κι εγώ τα παιδιά μου.
Και τα περισσότερα παιδιά μας ασχολούνται με τα κοινά με κάποιο τρόπο.
Καταλαβαίνουν πόσο σημαντικό είναι να συνεχίσουν το έργο.
Δεν μπορείς να επαναπαυτείς και να πεις "Εντάξει, το έκανα αυτό. Τέλος τώρα".
Τους λέω σπουδαίες ιστορίες για εκείνους που μας φρόντισαν. Αστείες ιστορίες.
Όπως μια φορά που έσκασαν τα λάστιχα της μαμάς και πάλι μας πήγε σχολείο.
Νομίζαμε ότι δεν θα πηγαίναμε.
"Μέρα σκασμένων λάστιχων αντί για μέρα με χιόνι!"
Κι η μαμά σας είπε "Όχι δα!"
-Ναι. "Θα πάτε". -"Θα πάτε σχολείο".
Το Ντελέινο έχει δείξει τι μπορεί να γίνει.
Κι οι εργάτες ξέρουν ότι δεν είναι πια μόνοι.
Νομίζω πως πολύς κόσμος δεν ξέρει επίσης
ότι σε συνελάμβαναν συχνά.
Και σε έδερναν.
Πληρώνεις το τίμημα. Έτσι δεν είναι;
Τη δεκαετία του '60, υπήρχε το βιβλίο A Yaqui Way of Knowledge.
Και μου έχει εντυπωθεί μια φράση.
"Όταν αποφασίσεις να γίνεις μαχητής της δικαιοσύνης,
να περιμένεις πολλά βέλη επάνω σου".
Είχα το προνόμιο να παραλάβω ένα φτερό αετού
που μου απονεμήθηκε στον χώρο ταφής του Σέζαρ Τσάβεζ.
Και μαζί με το πνεύμα του αετού,
το φασκόμηλο μεταφέρει τις προσευχές μας ψηλά στον Δημιουργό.
Προσευχόμαστε όλες να φύγουμε από δω σήμερα με την ίδια ενέργεια
για να συνεχίσουμε να κάνουμε το καλό έργο που κάνουμε όλες για την κοινότητα.
Πώς κάνεις τον κόσμο να καταλάβει
ότι μπορεί να κάνει κάτι για ν' αλλάξει αυτό που δεν θεωρεί σωστό
ή που δεν τον εξυπηρετεί;
Όταν οργανώνεις ανθρώπους,
πρέπει να τους κάνεις να καταλάβουν ότι πρέπει να πάρουν τα ηνία.
Πρέπει να κάνουν τη δουλειά και να καταλάβουν ότι αν δεν την κάνουν,
δεν θα γίνει.
Θέλω να πω ότι ο καθένας μπορεί να γίνει ακτιβιστής.
Ναι. Μεγάλωσες όλα τα παιδιά σου να γίνουν ακτιβιστές. Είναι καταπληκτικό.
Η οικογένεια που διαδηλώνει μαζί μένει μαζί.
Έρχονται.
ΤΑ ΕΓΓΟΝΙΑ ΤΗΣ ΝΤΟΛΟΡΕΣ
Γεια σας!
Γεια!
Σαλούδ.
Εις υγείαν!
Νιώθω τρομερά ευλογημένη που έχω μια μητέρα τόσο επιδραστική.
Και νομίζω πως το έχουμε μεταλαμπαδεύσει όλοι.
Αυτό είναι το καταπληκτικό. Το συνεχίζουμε. Το διατηρούμε.
Μην το αφήνεις να χαθεί.
Θεωρώ πως ο ορισμός της καλής μητέρας, πρώτον και κύριον, αφορά πάντα την αγάπη.
Βοηθάς τα παιδιά σου να γίνουν η καλύτερη εκδοχή τους
και τους δείχνεις ότι πάντα το παλεύετε μαζί.
Το άλλο σημαντικό είναι να νιώθουμε ότι η οικογένεια που δημιουργούμε
στο τέλος όλων, είχε εκείνη την επαφή και την αγάπη.
Αυτή είναι οικογένεια. Είμαστε μια οικογένεια.
Μπορεί να είμαι ένα διαφορετικό είδος θείας, αλλά παραμένω θεία.
Θεωρώ πως η μητέρα μου,
στον πυρήνα όλων όσα με δίδαξε
ήταν ότι ήμουν το μοναδικό άτομο που θα ήμουν ποτέ εγώ.
Και τι θα έκανα για να το εκμεταλλευτώ στο έπακρο;
Είναι ένας δεσμός που, αν τον πετύχεις σωστά,
έχεις τα πάντα.
Σ' αγαπώ πάρα πολύ.
Υποτιτλισμός: Εύα Τανταλίδου